Aalborg Stiftstidende, 1830-09-21
Nederlandene. Generalstaternes første Møde har havt Sted den 13de Dennes. Ledsaget af Prindsen af Oranien indfandt Kongen sig og holdt følgende Tale: Mine Herrer, Den overordentlige Forsamling, hvis første Møde jeg aabner idag, er sammenkaldt formedelst sørgelige Tildragelser. J Fred og god Forstaaelse med alle Folkeslag i vor Verdensdeel, saae Nederlandene for ikke længe siden ogsaa Krigen i vore Colonier lykkelig tilendebragt. Ved Orden, Handel og Jndustrie blomstrede Fædrenelandet. Jeg beskjæftigede mig med Forberedelserne til at lette Folkets Byrder, og lidt efter lidt at indføre de Forbedringer i Bestyrelsen, som Erfaring pegede paa, da der pludselig udbrød Oprør i Brussel, og, efter dette Exempel, ogsaa i andre Rigets Stæder, ledsagede af saadanne Mordbrands- og Plyndrings-Scener, hvis Skildring for denne Forsamling vilde være ligesaa bedrøvelig for mit Hjerte, som for Nationalfølelsen og Menneskeheden. Jeg forventer mine Herrers Medvirkning, hvorfor ogsaa Deres Sammenkaldelse var min første Tanke, og jeg har imidlertid strax truffet alle de Forholdsregler, som stode i min Magt for at standse det Ondes Fremskridt, for at beskjerme de Velsindede mod de Jldesindede og afvende Borgerkrigens Elendigheder fra Nederlandene. At trænge igjennem til disse Begivenheders Ophav og Aarsag, og med Dem, mine Herrer, at udgrunde deres Hensigter og Følger, er i dette Øieblik mindre vigtigt for Fædrenelandets Jnteresse; vigtigere er det at undersøge, paa hvilken Maade Autoriteter og Love, ikke allene for det første igjen kunne tilveiebringe Rolighed og Orden, men meget mere varigen befæste dem. Jmidlertid, mine Herrer, gjør Strid imellem Meninger, vilde Lidenskaber og forskjellige Drivefjedres og Hensigters Tilværelse det til en meget vanskelig Opgave for mig, at forene mine Ønsker for mine Undersaatters Vel med de Pligter, som jeg er Alle skyldig og som jeg med Alle har beediget. Derfor kaldet jeg Deres Viisdom, Sindighed og Standhaftighed til Hjelp, for at kunne i Overeensstemmelse med Folke=Repræsentanterne i fælleds Overveielse bestemme, hvad der maa skee for Nederlandenes Vel under disse sørgelige Omstændigheder. Det er Manges Mening, at Statens Vel kunde befordres ved Revision af Grundloven og selv ved Adskillelsen af Provindser, som ved Grundloven og Tractater ere forenede. Men et saadant Spørgsmaal kan kun afgjøres paa den Maade som foreskrives af den samme Grundlov, hvis Forskrivter vi alle ved en høitidelig Eed have forpligtet os til at følge. Dette vigtige Spørgsmaal bliver da Hovedgienstanden for Deres Overveielser. Jeg forlanger at høre denne Forsamlings Mening og Anskuelser derom med den Aabenhjertighed og Rolighed, som Sagens store Vigtighed fordrer, imedens jeg paa min Side, da jeg fremfor Alt ønsker Nederlændernes Lykke, hvis Fremme det guddommelige Forsyn har anbetroet mig at befordre, erklærer mig fuldkommen beredt til med Deres Forsamling at virke til de Forholdsregler, som kunne føre dertil. Desuden tjener denne overordentlige Sammenkomst til at give mine Herrer Underretning om, at Landets Anliggender, saaledes som de nu ere, bydende fordre, at Militsen forbliver samlet ud over den ved Grundloven til Vaabenøvelserne bestemte Tid. De Pengendgivter, som denne og andre af Oprørets følger vil kræve, kunne foreløbigen hæves paa de havende Creditiver, men den nærmere Regulering vil blive en Gjenstand for Deres Overveielse. Mine Herrer, Jeg giør Regning paa Deres Troskab og Fædrenelandskjerlighed. Med Mindet om de stormende Omvæltninger, som ogsaa jeg har været underkastet, vil jeg ligesaalidet forglemme det Mod, den Kjerlighed og den Troskab, som afkastede Aaget, befæstede Folkets Rettigheder og lagde Scepteret i mine Hænder, som den Tapperhed, der støttede Tronen og sikkrede Folkets Uafhængighed paa Valpladsen. Fuldkommen beredt til at komme billige Ønsker imøde, vil jeg aldrig tilstede Partiaand eller give mit Minde til Forholdsregler, hvorved Nationens Vel og Fordeel kunne blive opoffrede for voldsomme Jntriguer. Saameget som muligt at forene alle Jnteresser, er mit Hjertes Ønske.